open-index/open-wikipedia-markdown huggingface dataset:
אל-כום

**אל-כום** (בערבית: **الكوم**) הוא כפר פלסטיני השוכן כ-13 ק"מ ממערב לחברון, וכ-2 קילומטר ממזרח לקו הירוק. בשנת 2007 נמנו בו 2,568. מועצת הכפר אל-כום הוקמה בשנת 1995 כאיחוד של הכפרים: אל-כום, אל מורק, בית מקדום, וחומסה (חומצה).

## היסטוריה
הכפר מוזכר בסקר של הקרן לחקר ארץ ישראל משנת 1883.

מאז מלחמת ששת הימים ב-1967, אל-כום נמצאת תחת שלטון ישראלי. בהסכם אוסלו ב' השטח הבנוי של אל-כום והכפרים הסמוכים אל מורק ובית מקדום סווג כשטח B.

## אתרים ארכאולוגיים בסביבה
[ממוזער|כתובת עופי בן נתניהו; מוצגת ב[מוזיאון ישראל]] 

סמוך לגרעין העתיק של הכפר נמצאת  תל ארכאולוגי שנקראת "תל אל כום" (או "ח'רבת אל-קום"). לפי עדויות ארכאולוגיות, האתר היה מיושב בתקופת הברונזה הקדומה. בצדו הדרומי של התל מספר מערות קבורה.
בחפירות במקום נמצאו שתי כתובת בעברית מהמאות 7–8 לפני הספירה, באחת מהן שתוארכה למאה ה-7 לפני הספירה נכתב: ”לְעוֹפַי בֶּן נְתַנְיָהוּ [הַ]חֶדֶר הַזֶּה“. הכתובת השנייה פרסמה את האתר בקרב חוקרי המקרא, בהיותה אחת הכתובות הבודדות שנתגלו שמזכירות את "יהוה ואשרתו".

### אתרים נוספים
בכפר מספר אתרים מהתקופות הרומית והביזנטית: "ח'רבת חומס'ה" ("ח'רבת חומצה"), "ח'רבת בית מקדום" ו"ח'רבת מוראק" (נקרא גם "אל-מוורק").

בח'רבת מוראק נשתמרו שרידי מבנה מפואר מוקף חומה מהתקופה ההרודיאנית המכונה "**ארמון חלקיה**". האתר כולל שרידי מבנה ששטחו 40x40 מ' ובו בית מרחץ, מערכת של תעלות מים וחדרים מצופים טיח צבעוני. באתר נמצאו מטבעות, שהמאוחרים שבהם משנת 68 לספירה.
הארכאולוג ד"ר יצחק אשל מזהה את "ארמון חלקיה" כביתו של הלל בן גריס, "סגנו של בר כוכבא"

## לקריאה נוספת
* .

## קישורים חיצוניים

* 
* 

## הערות שוליים

קטגוריה:נפת חברון
קטגוריה:הרשות הפלסטינית: יישובים
דייוויד קופרפילד (סדרה, 1966)

**דייוויד קופרפילד** (באנגלית: **David Copperfield**) היא סדרת טלוויזיה של ה-BBC בכיכובו של איאן מקלן בתפקיד דייוויד בעיבוד לרומן באותו שם מאת צ'ארלס דיקנס. שידור הסדרה החל בינואר 1966. עוד משתתפים בסדרה טינה פאקר בתפקיד דורה, פלורה רובסון בתפקיד בטסי טרוטווד, גורדון גוסטלו בדמות ברקיס, וכריסטופר גארד בתפקיד דייוויד בילדותו. את התסריט כתב וינסנט טילסלי.

בשידור הראשון צפו בסדרה יותר מ-12 מיליון צופים. נותרו רק ארבעה פרקים מתוך 13 פרקי הסדרה.

## צוות השחקנים
* איאן מקלן – דייוויד קופרפילד
** כריסטופר גארד – דייוויד הילד
* טינה פאקר – דורה ספנלו
* פלורה רובסון – בטסי טרוטווד
* האנה גורדון – אגנס ויקפילד
* לילה קיי – פגוטי
* ג'וס אקלנד – מר פגוטי
* קלייב פרנסיס – טומי טרדלס
* נואל ג'ונסון – מר ויקפילד
* ביל פרייזר – מר מיקובר
* קולין ג'יבונס – אוריה היפ
* ג'ודי פרפיט – רוזה דרטל

## קישורים חיצוניים

* הסדרה "דייוויד קופרפילד" באתר מכון הסרטים הבריטי

## הערות שוליים

קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-1960
קטגוריה:סרטים המבוססים על דייוויד קופרפילד
פורד טאונוס P5

**פורד טאונוס P5** (בגרמנית: **Ford Taunus P5**) היא מכונית סלון, מתוצרת יצרנית הרכב **Ford-Werke GmbH**, (פורד גרמניה), חברת בת של קונצרן הרכב פורד, אשר יוצרה בין השנים 1964–1967.

דגמי "פורד טאונוס P5" קרויים גם "Ford Taunus 17M", ו"Ford Taunus 17M P5", ו-Ford Taunus 20M", ו"Ford Taunus 20M P5".

דגמי "פורד טאונוס P5" יוצרו במגוון תצורות (2 דלתות, 4 דלתות, קופה, קבריולה, וסטיישן).

## פורד טאונוס P5
* דגמי "פורד טאונוס P5" יוצרו בגרמניה, בלגיה ופורטוגל.
* דגמי הקבריולה נבנו על ידי "Karl Deutsch GmbH".
* מנועי "פורד טאונוס P5" בנפח 1,699 סמ"ק הורכבו בדגמי מאטרה 530 הצרפתית.
* תאוצת דגם "פורד טאונוס P5" בין 0–100 קמ"ש היא 19.5 שניות (למנוע V4 צילינדרים, 1,498 סמ"ק, המפיק 60 כ"ס)
* תאוצת דגם "פורד טאונוס P5" בין 0–100 קמ"ש היא 17.5-20.5 שניות (למנוע V4 צילינדרים, 1,699 סמ"ק המפיק 65 כ"ס)
* תאוצת דגם "פורד טאונוס P5" בין 0–100 קמ"ש היא 16.0-19.0 שניות (למנוע V4 צילינדרים, 1,699 סמ"ק המפיק 70 כ"ס)
* תאוצת דגם "פורד טאונוס P5" בין 0–100 קמ"ש היא 14.5-19.0 שניות (למנוע V6 צילינדרים, 1,998 סמ"ק המפיק 85 כ"ס)
* תאוצת דגם "פורד טאונוס P5" בין 0–100 קמ"ש היא 14.0-18.0 שניות (למנוע V6 צילינדרים, 1,998 סמ"ק המפיק 90 כ"ס)

## תצורות פורד טאונוס P5
* סלון - 2 דלתות
* סלון - 4 דלתות
* קבריולה - 2 דלתות
* קופה - 2 דלתות
* סטיישן (קומבי) - 3 דלתות
* סטיישן (קומבי) - 5 דלתות

## תמונות

קובץ:Ford P5 front 20120622.jpg | פורד טאונוס P5
קובץ:1966 Ford Taunus 20 M TS.jpg | פורד טאונוס P5 (דגם 20m), מודל "TS", שנת 1966 - קופה
קובץ:Ford Taunus 20M (5966774254).jpg | פורד טאונוס P5 (דגם 20m)
קובץ:Ford Taunus 17 M Turnier (3956656959).jpg | פורד טאונוס P5 (דגם 17m) - סטיישן
קובץ:Ford Taunus 20M (1965) pic2.JPG | פורד טאונוס P5 (דגם 20m), שנת 1965 - סטיישן
קובץ:Ford Taunus 20M (1965) pic1.JPG | פורד טאונוס P5 (דגם 20m), שנת 1965 - סטיישן
קובץ:Ford Taunus 17m P5 - Flickr - granada turnier.jpg | פורד טאונוס P5 (דגם 17m) - מבט ללוח מחוונים
קובץ:Ford Taunus 17m P5 - Flickr - granada turnier (2).jpg | פורד טאונוס P5 (דגם 17m) - מבט לתא הנהג
קובץ:1966 Ford Taunus 20M TS Cabriolet (15675791016).jpg | פורד טאונוס P5 (דגם 20m), שנת 1966 - קבריולה
קובץ:Ford 20 M P 5 Cabriolet von Deutsch 1965 Heck.JPG | פורד טאונוס P5 (דגם 20m), שנת 1965 - קבריולה
קובץ:Ford Taunus P5.jpg | פורד טאונוס P5
קובץ:Ford 20M TS red hr.jpg | פורד טאונוס P5 (דגם 20m)
קובץ:Ford 17 M dutch licence registration AL-31-50 pic3.JPG  | פורד טאונוס P5 (דגם 17m)
קובץ:Ford 17M (P5) profile.jpg | פורד טאונוס P5 (דגם 17m)
קובץ:MHV Ford Taunus P5.jpg | פורד טאונוס P5


## ראו גם
* פורד
* פורד טאונוס G93A
* פורד טאונוס P2
* פורד טאונוס P3
* פורד טאונוס P6
* טאונוס 12M
* טאונוס 20M
* פורד טאונוס TC
* פורד גרנדה

## לקריאה נוספת
* סדרת m פורד (ford-m-modelle)

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1964
קטגוריה:כלי רכב המורכבים בגרמניה
קטגוריה:כלי רכב המיוצרים בבלגיה
קטגוריה:כלי רכב המיוצרים בפורטוגל
קטגוריה:מכוניות סטיישן
קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
P5
כריס הריסון

**כריסטופר "כריס" בריאן הריסון** (באנגלית: **Christopher Bryan "Chris" Harrison**, נולד ב-26 ביולי 1971) הוא מנחה טלוויזיה אמריקאי. מוכר בשל הנחיית תוכנית המציאות "הרווק", כבר 23 עונות.

## ביוגרפיה
הריסון נולד בדאלאס, טקסס. את לימודיו התיכוניים סיים בשנת 1989 בבית הספר "תיכון היילאנדס", ולאחר מכן למד באוניברסיטת אוקלהומה סיטי, לשם התקבל עם מלגת כדורגל.

### קריירה
מ-1993 ועד 1999 עבד ככתב ספורט בערוץ טלוויזיה מקומי באוקלהומה ועבד גם בערוץ ספורט שעוסק ברכיבת סוסים.

משנת 2002 מנחה הריסון את התכנית המציאות המצליחה "הרווק", ממנה קיבל את עיקר פרסומו, ושנה לאחר מכן ב-2003 החל להנחות את התכנית המקבילה "הרווקה" כבר 15 עונות, ובשנת 2014 את הספין אוף "הרווק בגן עדן", שנכון להיום עומדת על 6 עונות.

בשנת 2005 הנחה הריסון את טקס מיס אמריקה, ושב להנחות אותו שוב בשנים 2011–2013 לצדה של בורק ברק בשנים 2014–2015 לצדה של לארה ספנסר וב-2016 שוב לצדה של ברק.

בשנת 2008 הנחה את טקס פרסי המוזיקה האמריקאית בשידור חי, כשלצידו הנחתה ניקול שרזינגר.

בשנת 2015 החל להנחות את הגרסה האמריקאית לשעשועון "מי רוצה להיות מיליונר?", כאשר הריסון החליף את טרי קרוז בתפקיד. הריסון הנחה את התכנית מהעונה ה-14, עד לביטולה בתום העונה ה-17 ב-2019.

### חיים אישיים
ב-1994 נישא לבת זוגו עוד מימי הקולג', גוון הריסון. יש להם שני ילדים. במאי 2012, לאחר 18 שנות נישואים, הריסון ואשתו הודיעו שהם מתגרשים. נכון ל-2018, הריסון בזוגיות עם העיתונאית לורן זימה.

## קישורים חיצוניים

* 

קטגוריה:מנחי טלוויזיה אמריקאים
קטגוריה:מנחי תחרויות יופי
קטגוריה:בוגרי אוניברסיטת אוקלהומה סיטי
קטגוריה:אמריקאים שנולדו ב-1971
פורד טאונוס TC

**פורד טאונוס TC** (בגרמנית: **Ford Taunus TC**) היא מכונית משפחתית מתוצרת יצרנית הרכב **Ford-Werke GmbH**, (פורד גרמניה), חברת בת של קונצרן הרכב פורד, אשר יוצרה בין השנים 1970–1982.

דגם ה"פורד טאונוס TC" התבסס על דגם פורד קורטינה שיוצר בבריטניה, ולכן היה קרוי "פורד טאונוס TC" כאשר פירוש "TC" הוא "טאונוס-קורטינה".

בנוסף לייצור דגם "פורד טאונוס TC" בגרמניה, הדגם יוצר גם בבלגיה, טורקיה (על ידי "Ford Otosan" בין השנים 1994-1984), וארגנטינה (בין השנים 1974-1984).

דגם "פורד טאונוס TC" שווק בישראל בתצורות סדאן 4 דלתות וקופה 2 דלתות, עם מנועי 1,600 סמ"ק.

בשנת 1980 נבנתה יחידה בודדת מדגם "פורד טאונוס TC" בתצורת קבריולה.

## סדרות "פורד טאונוס TC"
* Ford Taunus TC / GBTK  (יוצר בין השנים 1970-1975)
* Ford Taunus TC2 /GBTS  (יוצר בין השנים 1976-1979)
* Ford Taunus TC3 /GBFS  (יוצר בין השנים 1979-1982)

## תצורות "פורד טאונוס TC"
* סדאן - 2 דלתות
* סדאן - 4 דלתות
* קופה  - 2 דלתות, (יוצר בין השנים 1970-1975)
* סטיישן - 5 דלתות

## ייצור "פורד טאונוס TC"
* 1970 - 59,821 יחידות
* 1971 - 253,283 יחידות
* 1972 - 233,366 יחידות
* 1973 - 245,955 יחידות
* 1974 - 138,357 יחידות
* 1975 - 181,530 יחידות
* 1976 - 284,527 יחידות
* 1977 - 285,384 יחידות
* 1978 - 264,774 יחידות
* 1979 - 256,884 יחידות
* 1980 - 173,295 יחידות
* 1981 - 201,409 יחידות
* 1982 - 117,426 יחידות

## תמונות

קובץ:Ford Taunus 1300 L (1972), Dutch licence registration DM-18-82, pic4.JPG | פורד טאונוס TC, דגם "1300 L", סדאן 2 דלתות, שנת 1972 
קובץ:1971 Ford Taunus Coupé 1600 L (15870724706).jpg | פורד טאונוס TC, דגם "1600 L", קופה, שנת 1972 
קובץ:Ford Taunus 7.JPG | פורד טאונוס TC, דור ראשון - מבט לתא הנהג ולוח מחוונים
קובץ:Ford Taunus 1972.jpg | פורד טאונוס TC, שנת 1972, דור ראשון
קובץ:Ford Taunus 1.3 L aka Ford Taunus TC2 2 door.jpg | פורד טאונוס TC, דגם "1.3 L", דור שני
קובץ:Ford Taunus 1.6 TC2 ca 1978 Schaffen-Diest 2012.jpg | פורד טאונוס TC, דגם "1.6 TC2", שנת 1978, דור שני
קובץ:1978 Ford Taunus Turnier 1600 L (15699341095).jpg | פורד טאונוס TC, דגם "1.6 L", שנת 1978, דור שני - סטיישן
קובץ:1978 Ford Taunus Turnier 1600 L (15700940602).jpg | פורד טאונוס TC, דגם "1.6 L", שנת 1978, דור שני - סטיישן
קובץ:Ford Taunus TC 2 door.jpg | פורד טאונוס TC, תצורת 2 דלתות, דור שלישי
קובץ:1980 Ford Taunus TC 1.6 Van (15513912978).jpg | פורד טאונוס TC, דור שלישי - סטיישן
קובץ:Szczecin Ford Taunus.jpg | פורד טאונוס TC, תצורת 4 דלתות, דור שלישי
קובץ:Taunusfordinuti.JPG | פורד טאונוס TC, דור שלישי - מבט לתא הנהג


## ראו גם
* פורד
* פורד טאונוס G93A
* פורד טאונוס P2
* פורד טאונוס P3
* פורד טאונוס P5
* טאונוס 12M
* טאונוס 20M

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1970
קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
TC
קטגוריה:כלי רכב גרמניים
קטגוריה:כלי רכב המיוצרים בארגנטינה
קטגוריה:כלי רכב המיוצרים בטורקיה
קטגוריה:כלי רכב המיוצרים בבלגיה
פונקציה אינטגרבילית בהחלט

פונקציה ממשית f היא **אינטגרבילית בהחלט** אם פונקציית הערך המוחלט \ |f| היא פונקציה אינטגרבילית. כל פונקציה אינטגרבילית בהחלט היא בפרט אינטגרבילית. הגדרה דומה חלה על פונקציה מרוכבת.

## אינטגרביליות לפי רימן

פונקציה עשויה להיות אינטגרבילית לפי רימן אבל לא אינטגרבילית בהחלט, כגון \ f(x) = \frac{\sin(\pi x)}{x} בטווח \ [1,\infty).

## אינטגרביליות לפי לבג

בתורת המידה, האינטגרל של פונקציה חיובית מוגדר כסופרימום האינטגרלים של הפונקציות הפשוטות החסומות על ידה. האינטגרל של פונקציה ממשית f מוגדר כהפרש \ \int f^+ - \int f^-, כאשר \ f^+ = \max(f,0) ו-\ f^- = \max(-f,0) הן המרכיב החיובי והשלילי, בהתאמה; הפונקציה אינטגרבילית בתנאי ששני המרכיבים אינטגרביליים. ממילא, האינטגרל של הערך המוחלט הוא \ \int |f| = \int f^+ + \int f^-, כך שהערך המוחלט אינטגרבילי לפי לבג אם ורק אם הפונקציה עצמה אינטגרבילית.

## קישורים חיצוניים
* 

קטגוריה:פונקציות ממשיות ומרוכבות
הפיגוע ברכבת בפורטלנד

**הפיגוע ברכבת ב[[פורטלנד (אורגון)|פורטלנד]]** (העיר הגדולה באורגון, ארצות הברית), התרחש ב-26 במאי 2017. בפיגוע נרצחו שני גברים ואדם נוסף נפצע בדקירות סכין, לאחר שהתוקף קרא קריאות גזעניות ואנטי-מוסלמיות כלפי שתי נערות ברכבת הקלה.

פוליטיקאים רבים וארגוני זכויות האדם התייחסו לפיגוע כאל אירוע משמעותי, וחלקם אמרו שהוא מייצג עלייה בפשעי שנאה ותקריות גזעניות ואסלאמופוביות בארצות הברית.

## הפיגוע
הפיגוע ברכבת בפורטלנד (אורגון) התרחש ב-26 במאי 2017, בסביבות השעה 16:30. על פי דו"ח משטרת פורטלנד, ג'רמי ג'וזף כריסטיאן נסע ברכבת הקלה מקס  בשעת העומס, והחל לצעוק "דברי שטנה כלפי מגוון עדות ודתות", ובפרט כלפי מוסלמים. נוסעים ניסו להורידו מהרכבת, ואז החל לצעוק כלפי שתי נערות, אחת מוסלמית ואחת שחורה לא-מוסלמית, קריאות גנאי, בהן "תחזרו לערב הסעודית", "תצאו מהארץ שלי", וכן "צריך להרוג את כל המוסלמים." עקב קריאות אלה נחלצו לעזרת הנערות שלושה גברים - ריקי ג'ון בסט, טלייסין מירדין נמקאי-מץ', ומיכה דוד-קול פלטשר - בניסיון להרגיע את הרוחות.

על פי עדי ראייה, בעימות בין הצדדים פלטשר דחף קלות את כריסטיאן, והוא אמר: "אם תיגע בי שוב, אני אהרוג אותך." אז שלף אולר ודקר את שלושת הגברים בצווארם. בסט ומץ' מתו מפצעיהם.

לאחר שהרכבת עצרה בתחנה עצרו כוחות משטרה את כריסטיאן.

## החשוד בפיגוע
ג'רמי ג'וזף כריסטיאן, בן 35, הורשע במאי 2002 בחטיפה ושוד חמוש בקיוסק, ונגזרו עליו 90 חודשי מאסר. בשנת 2010 נעצר על אחזקת כלי נשק ורכוש גנוב, אבל האשמות אלה בוטלו מאוחר יותר. ברשתות חברתיות נהג להזדהות עם ארגוני הימין האלטרנטיבי, וכן הביע דעות נאו-נאציות ואנטישמיות. הוא הגדיר את עצמו כתומך בלאומנות לבנה.

יום לפני הפיגוע הוא התפרע ברכבת וזרק בקבוק על אישה שחורה, שבתגובה הגנה על עצמה בתרסיס פלפל.

בזמן מעצרו אמר: "דקרתי כמה (קללות הושמטו) בצוואר... אני יכול למות בכלא כאדם מאושר", וכן קרא קריאות נגד ליברליזם. בדיון הארכת המעצר הוא טען שפעל מתוך הגנה עצמית, וצרח באולם בית המשפט: "אתה קורא לזה טרור, אני קורא לזה פטריוטיזם" וכן קרא: "מוות לאנטיפה!"

## תגובות
ממוזער|זרי פרחים, שהונחו לזכר קורבנות התקיפה, בתחנת הרכבת הקלה
למחרת האירוע התאספו מאות אנשים ליד תחנת הרכבת וערכו עצרת זיכרון לזכר קורבנות התקיפה. בשלושה אירועי התרמה נאספו מיליון דולר לסיוע למשפחות הקורבנות.

הקהילה המוסלמית בפורטלנד הביעה תודה על תמיכת הציבור בה בעקבות הפיגוע. אחד ממנהיגי הקהילה הזכיר מקרה רצח על רקע גזעני משנת 1988 שבו נרצח מלוגטה סרו , סטודנט מאתיופיה, בידי קבוצת גלוחי ראש.

אחת הנערות שעליה איים כריסטיאן אמרה לאחר האירוע שהיא אסירת תודה לגברים שניסו להגן עליה.

פוליטיקאים רבים גינו את הפיגוע, בהם גם נשיא ארצות הברית דונלד טראמפ. הפיגוע נדון בהרחבה על ידי ארגוני זכויות האדם, שחלקם אמרו שהוא מייצג עלייה בפשעי שנאה ותקריות גזעניות ואסלאמופוביות בארצות הברית.

## קישורים חיצוניים
* 
* 
* 
* 

קטגוריה:ארצות הברית: גזענות
קטגוריה:פשעי שנאה בארצות הברית
קטגוריה:2017 בארצות הברית
קטגוריה:פשע באורגון
קטגוריה:פורטלנד
קטגוריה:טרור ימין רדיקלי בארצות הברית
איש מצליח (סידור)

**איש מצליח** הוא סידור תפילה נפוץ, בהוצאת מכון הרב מצליח שעל יד ישיבת כסא רחמים, בעריכת הרב אדיר עמרוצי ע"פ שיטתו ונוסחאותיו של הרב מאיר מאזוז, אביו הרב מצליח מאזוז, ושיטתו בדקדוק של אחד מזקני רבני ג'רבא, הרב שאול הכהן בספרו לחם הביכורים. הסידור הוא בנוסח עדות המזרח על פי מסורתם של יהודי צפון אפריקה.

## מאפיינים
הסידור מתאפיין בטיפוגרפיה פשוטה, הכוללת שימוש בגופן "פרנק-ריהל" באותיות מוגדלות, סימון הבדלים בין שוא נע לשוא נח, בין קמץ קטן לקמץ רחב, הבחנה בין דגש קל לדגש חזק, כוונת שמות ה' ועוד.

בסוף הסידור מופיע קונטרס "לאוקמי גרסה" מאת הרב מאזוז, ובו רשימה של הכרעות הנוסח לפי שיטתם.

בנוסף לסידור הרגיל, יצאו מחזורי תפילה לחגים, ותיקון קוראים.

### שינויים ויחודיות בנוסח התפילה
* שינוי הדקדוק בתפילה על פי לשון המקרא – בנוסח עדות המזרח, הסיומת הדקדוקית ללשון נוכח מנוקדת לרוב - ָךְ, על פי לשון חז"ל. לשיטת הרב מאזוז, צורה זו אינה מתאימה לנוסח התפילה המבוסס ברובו על נוסח המקרא, ולכן בסידור זה שונתה הסיומת לנוכח ל-ךָ, בהתאם ללשון המקרא (מלבד המילים בָּךְ, עִמָּךְ, לָךְ, ואִתָּךְ שגם בתנ"ך מופיעות עם שווא בצורת הפסק). שינוי דומה עשה בסידורי נוסח אשכנז, כמה מאות שנים קודם לכן, ר' שבתי סופר.
* הפיוט ידיד נפש מובא על פי כתב יד המחבר, ר' אלעזר אזכרי.
*ב"עלינו לשבח", נכתב "**ולא** גורלנו ככל המונם" במקום "וגורלנו".
*בברכת בורא פרי הגפן נכתב בסידור "בָּרוּךְ אַתָּה יְהֹוָה אֱלֹהֵינוּ מֶלֶךְ הָעוֹלָם בּוֹרֵא פְּרִי הַגָּפֶן" כמו מנהג נוסח אשכנז, בשונה משאר קהילות נוסח עדות המזרח שאומרים "בורא פרי הַגֶּפֶן"
## ביקורת
מטרת הסידור ביציאתו הייתה ליצור סידור שתואם את שיטת חלק גדול מהראשונים (כדוגמת הבית יוסף), והתקבל בברכה על ידי רבנים חשובים כמו הרב עובדיה יוסף, הרב דב איסר הכהן קוק, הרב שלמה משה עמאר, הרב יצחק ברדא (על אף שרק הרב ברדא תמך בשיטתו). מלבד זאת, הוא גם עורר ביקורת רבה מצד רבנים אחרים שנקטו כשיטת החיד"א שאין לשנות את הנוסחאות המקובלות בתפילה.

## לקריאה נוספת

* ראובן גפני, **פותח סידור**: מסע בעולמם של סידורי ארץ ישראל בעת החדשה, אלון שבות תשפ"ב, עמ' 88–90.

## קישורים חיצוניים
* אגודת משמר-הקודש, לגדור-פרץ, מאמרים ומכתבים  - טענות נגד הסידור
* מכון "שלהבת יוסף", קונטרס נקדישך ונעריצך - טענות דקדוקיות נגד הסידור
*הרב מרדכי מאזוז, טעות לעולם חוזרת  - טענות בעד הסידור

## הערות שוליים

קטגוריה:סידורים ומחזורי תפילה
סידור
אוגניה פרידמן

שמאל|ממוזער|250px|פוסטר מתערוכה תפחה שנערכה בוורשה
**אוגניה פרידמן** (בפולנית: **Eugenia Frydman**) הייתה שחיינית וקופצת למים פולנייה-יהודייה, אלופת פולין בשחייה ו-3 פעמים סגנית אלופת פולין בקפיצה למים ממקפצה וממגדל. 

## ביוגרפיה
פרידמן התאמנה בקבוצת מכבי ורשה. בשנת 1924 זכתה באליפות פולין בשחייה. המועדון שלה זכה במקום השני באליפות ורשה בשחייה בשנים 1926, 1927, 1929 - 1931.

בשנת 1928 קבוצתה מכבי ורשה פרשה מאליפות ורשה בגלל אפליה בשיפוט, והיא החליטה לעשות מופע ראווה של קפיצות למים מגשר אלכסנדריה שעל נהר הוויסלה לעיניהם של כעשרת אלפים צופים משני צידי הנהר. במופע לקחו חלק 6 קופצים, 4 גברים ו-2 נשים, בהם היו פרידמן ואדוארד טירמונד. הקפיצה הייתה מגובה של 14.5 מטר.

## קישורים חיצוניים

* 
* Jewish athletes in Warsaw. Tadeusz Rolke's photographic remakes, wprost 18 במאי 2012 

קטגוריה:שחייניות פולניות
קטגוריה:שחייניות יהודיות
קטגוריה:יהודיות פולניות
קטגוריה:יהודים בשואה: פולין
פורד טאונוס P6

**פורד טאונוס P6** (בגרמנית: **Ford Taunus P6**) היא מכונית משפחתית מתוצרת יצרנית הרכב **Ford-Werke GmbH**, (פורד גרמניה), חברת בת של קונצרן הרכב פורד, אשר יוצרה בין השנים 1966–1970.

דגם "פורד טאונוס P6" קרוי גם "Ford Taunus 12M", ו-"Ford Taunus 15M" אשר יוצרו בין השנים 1966–1970.

סך הכול יוצרו 665,187 יחידות.

## דגמי "פורד טאונוס P6"
* "Ford Taunus 12M" - סדרה ראשונה (יוצר בין השנים 1966–1967)
* "Ford Taunus 15M" - סדרה ראשונה (יוצר בין השנים 1967–1970)
* "Ford Taunus 12M" - סדרה שנייה (יוצר בין השנים 1966–1967)
* "Ford Taunus 15M" - סדרה שנייה (יוצר בין השנים 1967–1970)

## תצורות פורד טאונוס P6

* סדאן - 2 דלתות
* סדאן - 4 דלתות
* קופה - 2 דלתות
* סטיישן - 3 דלתות

## תמונות

קובץ:Ford Taunus P6 12M 2-door 01.jpg | פורד טאונוס P6 (טאונוס 12M)
קובץ:Ford Taunus P6 contrasting backends.jpg | פורד טאונוס P6
קובץ:Taunus 12m.jpg | פורד טאונוס P6 (טאונוס 12M) בתצורת 2 דלתות
קובץ:Ford12m-1Serie-Armaturenbrett.jpg | פורד טאונוס P6 (טאונוס 12M) - מבט לתא הנהג ולוח מחוונים
קובץ:MHV Ford 12m P6 01.jpg | פורד טאונוס P6 (טאונוס 12M) בתצורת 2 דלתות
קובץ:2015-09-08-Ford-Taunus-12M-3.jpg | פורד טאונוס P6
קובץ:Ford Taunus-15M 1967 Front-view.JPG | פורד טאונוס P6 (טאונוס 15M), בתצורת 4 דלתות
קובץ:Ford Taunus, Dutch registration 17-72-DS pic-6.JPG | פורד טאונוס P6 (טאונוס 15M), בתצורת 4 דלתות
קובץ:Ford Taunus 15M P6 - Flickr - Joost J. Bakker IJmuiden.jpg | פורד טאונוס P6 (טאונוס 15M), בתצורת 2 דלתות
קובץ:15m-P6.jpg | פורד טאונוס P6 (טאונוס 15M), בתצורת קופה
קובץ:Ford OBT-054 p2.jpg | פורד טאונוס P6 (טאונוס 15M), בתצורת קופה


## ראו גם
* פורד
* פורד טאונוס G93A
* פורד טאונוס P2
* פורד טאונוס P3
* פורד טאונוס P5
* טאונוס 12M
* טאונוס 20M
* פורד טאונוס TC

## לקריאה נוספת
* סדרת m פורד (ford-m-modelle)

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1966
קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
P6
קטגוריה:כלי רכב המורכבים בגרמניה
הר אודלום

**הר אוֹדְלוּם **(באנגלית: **Mount Odlum**) הוא הר הממוקם על קו פרשת המים של אמריקה, בהרי הרוקי הקנדיים. ההר ממוקם ברכס אלק, על הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 2,753 מטרים מעל פני הים.

## היסטוריה
### מקור השם
שמו של ההר ניתן לו בשנת 1917 והוא נקרא על שם בריגדיר גנרל ו. וו. אודלום (V. W. Odlum).

## קישורים חיצוניים
* מידע היסטורי וגאוגרפי על הר אודלום באתר peakfinder
* מידע גאוגרפי והיסטורי
* תצלום לוויין של הר אודלום
* תחזית מזג אוויר עדכנית להר אודלום
** סטטיסטיקות מזג אוויר להר אודלום
* נתוני מזג אוויר עדכניים בהר אודלום, לפי גובה

## הערות שוליים

אודלום
אודלום
הר טיריט

**הר טִירִיט** (באנגלית: **Mount Tyrwhitt**) הוא הר ברכס אלק שבהרי הרוקי הקנדיים, על קו פרשת המים של אמריקה, על הגבול בין פרובינציית קולומביה הבריטית ופרובינציית אלברטה שבקנדה (העובר לאורך קו פרשת המים באזור זה). גובהו של ההר 2,874 מטרים מעל פני הים.

ההר ממוקם בין הכביש המהיר 40 של אלברטה לבין מעבר אלק, דרומית מזרחית לאגם קאנאנאסקיס העליון.

## היסטוריה
### מקור השם
שמו של ההר ניתן לו ב-23 בפברואר 1918 והוא נקרא על שם אדמירל רג'ינלד טיריט, קצין בכיר בצי המלכותי הבריטי במהלך מלחמת העולם הראשונה.
### טיפוס על ההר
הראשונים שטיפסו על ההר היו הוראס "רסטי" וסטמורלנד (Horace "Rusty" Westmorland), אלן קמפבל (Alan Campbell), ומדריך הטיפוס שלהם קונארד קיין (Conrad Kain), אנשי ועדת הגבולות הבינפרובינציאלית בשנת 1914.


File:Mount Tyrwhitt from Kananaskis Trail.jpeg|הר טיריט, תצלום משביל קאנאנאסקיסל


## קישורים חיצוניים

* הר טיריט באתר ממשלת קולומביה הבריטית
* מידע היסטורי וגאוגרפי באתר peakfinder
* מידע היסטורי וגאוגרפי על הר טיריט
* הר טיריט באתר peakware
* מידע למטפסים על הר טיריט באתר summitpost
* מסלולי טיפוס ומידע למטפסים על הר טיריט  באתר trailpeak
* מסלולי טיפוס על הר טיריט באתר virtualhiker
* תחזית מזג אוויר עדכנית להר טיריט - לפי גבהים
* 

## הערות שוליים

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:אלברטה: הרים
קטגוריה:קולומביה הבריטית: הרים
RAF-977

**RAF-977** (ברוסית: **РАФ-977**) היא מכונית בתצורות: מסחרית, ומיניבוס, בעלת הנעה 4x2, מתוצרת יצרנית הרכב **Riga Autobus Factory (RAF)** (בלטבית: **Rīgas Autobusu Fabrika**, ברוסית: **Рижская автобусная фабрика**) מהעיר ילגבה, לטביה, אשר יוצרה בין השנים 1958–1976.

דגם "RAF-977" התבסס על דגם ה-"GAZ M21 וולגה".

דגם המיניבוס תוכנן ל-10 נוסעים.

## יצרנית הרכב "Riga Autobus Factory"

* שנות פעילות 1949–1998
* יצרנית בתצורות: מסחריות ומיניבוסים
* מנהלה ומפעל: ילגבה, לטביה
* ראשי תיבות שם החברה: "RAF"
* חברת "Riga Autobus Factory" ייצרה תחת שם המותג "Latvija"

## תמונות

קובץ:РАФ-977ДМ «Латвия» на II Петербургском параде ретро-транспорта.jpg | דגם "RAF-977"
קובץ:RAF-977DM WGrabar.jpg | דגם "RAF-977"
קובץ:RAF-21A 'Afalina' on VDNH exhibition.JPG | דגם "RAF-977" מודל "21A 'Afalina"
קובץ:Távíró utca 3-5., a Ferenc távbeszélőközpont udvara. Fortepan 56051.jpg | דגם "RAF-977"
קובץ:RAF-977front.jpg | דגם "RAF-977"
קובץ:Logo of RAF.jpg | לוגו היצרן Riga Autobus Factory" (RAF)"

## ראו גם
* RAF-2203

## קישורים חיצוניים

* 
* 
* 

## הערות שוליים

קטגוריה:כלי רכב שהושקו ב-1958
קטגוריה:מכוניות מסחריות
קטגוריה:מיניבוסים
קטגוריה:כלי רכב סובייטיים
איתי פינקי

ממוזער|242x242px|איתי פינקי סטנדאפ מג'יק בהנחיית כנס
**איתי פִּינקי** (נולד ב-4 במרץ 1985) הוא אמן חושים וסטנד-אפ מג'יק ישראלי המתמחה באמנות הקסמים ומשלב קטעי סטנד-אפ בין קסמיו.

מלבד עבודתו כאמן, משמש כפרזנטור בערוצי הטלוויזיה השונים ובקמפיינים מסחריים וכמנחה כנסים בחברות אמדוקס, קומדע, צ'קמרקס וסייברארק.

## ביוגרפיה
פינקי נולד ברמת השרון תחת השם איתי פינקיאל, לזוג הורים ארגנטינאים.

בגיל 17 החל להופיע במועדוני סטנד-אפ ברחבי הארץ בתור קוסם שמשלב קטעי הומור ובדיחות.

### סטנד-אפ מג'יק
בשנת 2010, כאשר היה בן 25, נסע לביקור בלאס וגאס, ארצות הברית, שם נחשף לאמנים פן וטלר ומק קינג (Mac_King) המשלבים בין עולם הסטנד-אפ לקסמים.

לאחר שהבין כי ניתן לשלב בין התחומים, החליט ליצור מופע סטנד-אפ מג'יק מקורי בישראל בו ישלב קטעי סטנד-אפ מקוריים משלו.

בשנת 2014, טס לשתי הופעות בעיר סופיה, בולגריה, שאחריהן הוזמן להתארח בערוץ bTV ולהתראיין במגזין התרבות, שמונה (Осем).

בשנת 2019, יצא לסיבוב הופעות ארצי עם המופע סטנד-אפ מג'יק והחל להופיע באופן קבוע במועדון סטנד-אפ פקטורי לצד אורי חזקיה, עפר שכטר, ארז שלם, שגיב פרידמן ואמנים נוספים.

### ליל המכשפים
בחודש מאי 2014, חבר ליזם דרור ליוור ויחד יצרו את מופע ליל המכשפים (Sorcerers Night) שדורג בשנת 2020 כמופע הטוב ביותר בישראל על פי אתר TripAdvisor.

### טלוויזיה
בשנת 2012, השתתף בתוכנית הריאליטי מי יפיל את המאסטר, הפיל את המאסטר מקס מייבן והגיע לשלב הגמר.

בסוף שנת 2012, הגיש פינה קבועה בתוכנית לחיות טוב בערוץ 2.

בשנת 2020, הגיש פינה קבועה של סטנדאפ מג'יק בתוכנית פותחים יום ברשת 13.

### קמפיינים מסחריים
בשנת 2014, נבחר לפרזנטור בקמפיין למוצרי מותג הטיפוח אקס (AXE), מבית יוניליוור.

בשנת 2016, נבחר לפרזנטור בקמפיין דיגיטלי לשיווק מכשירי הסלולר של המותג מייזו (MEIZU) מטעם רשת באג.

בשנת 2018, נבחר לפרזנטור בקמפיין דיגיטלי של חברת הסטרט-אפ Here Mobility שצולם באירופה.

בשנת 2022, נבחר לפרזנטור בקמפיין של היחידה הטכנולוגית של התעשייה האווירית.

## קישורים חיצוניים

* 
* ערוץ היוטיוב הרשמי
* עמוד הפייסבוק הרשמי
*עמוד האינסטגרם הרשמי

## הערות שוליים

קטגוריה:קוסמים ישראלים
קטגוריה:סטנדאפיסטים ישראלים
קטגוריה:בוגרי תיכון אלון (רמת השרון)
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1985
הר לומיס

**הר לוּמִיס** (באנגלית: **Mount Loomis**) הוא הר הממוקם על קו פרשת המים של אמריקה, ברכס אלק שבהרי הרוקי הקנדיים, על הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 2,798 מטרים מעל פני הים.
## היסטוריה
### מקור השם
שמו של ההר ניתן לו בשנת 1918, והוא נקרא על שם סר פרדריק אוסקר וורן לומיס (Frederick Oscar Warren Loomis) ששירת כמייג'ור גנרל במלחמת העולם הראשונה.

## לקריאה נוספת

* Andrew Nugara, *[https://books.google.co.il/books?id=2gUe05L_7i4C&pg=PA138&lpg=PA138&dq=Mount+Loomis&source=bl&ots=LbiyrBk0ib&sig=mfMO8k7HATDHYQq8Cku_V2ilJBc&hl=en&sa=X&ved=0ahUKEwjskZmLsrnYAhWFblAKHWMtAfQ4ChDoAQgmMAA#v=onepage&q=Mount%20Loomis&f=false More Scrambles in the Canadian Rockies]*, בעמ' 138

## קישורים חיצוניים
* מידע גאוגרפי והיסטורי על הר לומיס באתר peakfinder
* מידע על הר לומיס
* הר לומיס באתר summitsearch
* נתוני מזג אוויר להר לומיס, לפי גובה
* נתוני מזג אוויר עדכניים להר לומיס
** סטטיסטיקות מזג אוויר להר לומיס

## הערות שוליים

קטגוריה:אלברטה: הרים
קטגוריה:קולומביה הבריטית: הרים
אלגורב

**אַלְגוֹרָבּ** (מערבית: **الغراب** "אל-ע'וּראבּ" - העורב) או **δ בעורב** הוא הכוכב השלישי בבהירותו בקבוצת הכוכבים עורב עם בהירות נראית מדרגה 2.94. במרחק זוויתי של כ-2.6 מעלות מדרום-דרום-מערב לכוכב נמצאת הערפילית הפלנטרית NGC 4361 ובמרחק זוויתי של כ-5.5 מעלות מצפון-צפון-מזרח לו נמצאת גלקסיית הסומבררו.

## תכונות
אלגורב הוא תת-ענק לבן-כחלחל מסוג ספקטרלי A0 IV (לפעמים מסווג גם ככוכב הסדרה הראשית כחול מסוג ספקטרלי B9.5 V) שנמצא במרחק של כ-87 שנות אור ממערכת השמש. מסתו כ-2.6 מסות שמש, רדיוסו כ-2.4 רדיוסי שמש וטמפרטורת פניו כ-10,500 קלווין. הוא מאיר בעוצמה של פי 40 מעוצמת ההארה של השמש באור נראה, אך מכיוון שטמפרטורת פניו גבוהה מזו של השמש, חלק משמעותי מקרינתו היא בתחום העל-סגול כך שעוצמת ההארה הכוללת שלו היא יותר מפי 50 מעוצמת ההארה של השמש. גילו של אלגורב מוערך בכ-200 מיליון שנים והוא נמצא ככל הנראה לקראת סיומו של שלב ההיתוך של מימן להליום בליבתו, והוא צפוי להתנפח ולהתקרר עד שיהפוך לענק אדום.

במרחק זוויתי של כ-24 שניות קשת מאלגורב יש כוכב נוסף עמום בהרבה שנקרא אלגורב B, שנראה שיש לו תנועה עצמית ומהירות רדיאלית דומות לאלו של אלגורב, ולכן הם ככל הנראה קשורים זה לזה. אם הם אכן קשורים, הם מקיפים זה את זה במרחק של כ-650 יחידות אסטרונומיות ובזמן הקפה של לפחות 9,400 שנים.

### תכונות אלגורב B
אלגורב B הוא כוכב הסדרה הראשית כתום מסוג ספקטרלי K0 V עם מסה של כ-80% ממסת השמש ורדיוס של כ-75% מרדיוס השמש. טמפרטורת פניו כ-5,000 קלווין והוא מאיר בעוצמה של עשירית מעוצמת ההארה של השמש באור נראה, אך רוב קרינתו היא בתחום התת-אדום כך שעוצמת הארתו הכוללת היא כשליש מעוצמת ההארה של השמש. אלגורב B פולט יותר קרינה תת-אדומה מהצפוי לכוכב מסוגו, ככל הנראה תוצאה של מעטפת אבק שמקיפה אותו, בולעת חלק מהאור הנראה ופולטת קרינה תת-אדומה. קיומה של המעטפת מצביע על כך שככל הנראה זהו כוכב צעיר שעוד לא הספיק לאסוף את כל החומר שבסביבתו. גילו מוערך ב-40–90 מיליון שנים, בין רבע לחצי מגילו של אלגורב ומשערים שהוא נמצא בסדרה הראשית זמן קצר יחסית ובעבר הוא היה כוכב T בשור. לא ברור ממה נובע הפרש הגילאים בין הכוכבים ואיך ייתכן שהם נוצרו באותה סביבה בהפרש זמנים כה גדול.

## קישורים חיצוניים
* אלגורב באתר של ג'ים קלר
* 

## הערות שוליים

קטגוריה:כוכבים כפולים
קטגוריה:תת-ענקים מסוג A
קטגוריה:כוכבי הסדרה הראשית מסוג K
קטגוריה:קבוצת הכוכבים עורב
מסילות פיקטיני

[ממוזער|300px|[רובה צלפים רמינגטון M24 עם מסילות פיקטיני לכוונת טלסקופית ובחלק התחתון של המתפסים (מומלץ להגדיל). המסילות הללו לא היו במקור ב-M24 והותקנו על הרובים על ידי צה"ל.]]
**מסילות פיקטיני** או **מתאמי פיקטיני** (באנגלית: **Picatinny rail**, בסלנג נקראות **מתפסי טרור**), בשמן הרשמי **MIL-STD-1913**, הן מערכת מסילות המולבשת על גבי נשק קל (לרוב רובי סער, רובי צלפים ומקלעים) ומאפשרות התקנה מהירה של מגוון רחב של עזרים טקטיים בהם כוונות, כוונות טלסקופיות לצלפים, אמצעי ראיית לילה, דורגל או חצובה, ידית הסתערות, ציין לייזר, פנס ועוד.
[ממוזער|הרכבת כוונת "[אמצעים אופטיים לנשק קל של צה"ל|אקילה" לראיית לילה באמצעות מסילת פיקטיני]]
הרעיון שמאחורי הפיתוח הוא יצירת סטנדרט אחיד לחיבור מגוון רב של אמצעים טקטיים לכלי הנשק, במקום המצב שכל אמצעי דורש אמצעי הברגה ייחודיים משלו. האחדת התקן לחיבור עזרים טקטיים למגוון כלי נשק שיפר באופן ניכר את המבצעיות, האחזקה וההתאמה של כלי הנשק ליורה ולמשימה. כיום רוב כלי הירייה המערביים המודרניים מצוידים במסילות פיקטיני על המעצה (מתפסים), לעיתים מ-4 כיוונים (למעלה, למטה ובצדדים). למעשה, אפשר לחשוב על מסילות פיקטיני כמעין "מתאם אוניברסלי" בין עזרי הלחימה לכלי הירייה. הוא אומץ ב וכוחות נאט"ו, ולאחר מכן במדינות רבות בעולם. גם מדינות לא-מערביות פיתחו התקנים דומים לכלי הנשק שלהם.


File:M1913A Rail CrossSection.svg
File:Picantinny-recoilgroove-diagram.gif
File:Picatinny.svg


## ראו גם

* עזרים טקטיים
* אמצעים אופטיים לנשק קל של צה"ל

## ביאורים

## קישורים חיצוניים

* 

קטגוריה:עזרים טקטיים לכלי ירייה
קטגוריה:כלי ירייה - מבנה ופעולה
קטגוריה:תקנים של צבא ארצות הברית
מפרץ ביסקו

**מפרץ ביסקו** (באנגלית: **Biscoe Bay**) הוא מפרץ באנטארקטיקה, הנוגס בחוף הדרום-מערבי של האי אנוורס צפונית לביסקו פוינט, בארכיפלג פלמר . 

## היסטוריה
גילתה אותו לראשונה המשלחת האנטארקטית הבלגית, 1897–1899, בראשות אדריאן דה ז'רלאש, וקראה לו על שם ג'ון ביסקו, שאולי נחת שם בפברואר 1832.

ביסקו
יולית

[230px|ממוזער|[יולית ים-תיכונית ליד ליבורנו, איטליה.]]
**יוּלִית** (שם מדעי: *Coris*) היא סוג של דג ממשפחת השפתוניים שמיניו חיים באוקיינוס ההודי באוקיינוס השקט, ובאוקיינוס האטלנטי. הם בעלי פנים מוארכים ולסת הפונה מעלה ובעלי צבעים מפוארים הבולטים לאורך השוניות בהם הם חיים.

בישראל חיות יוליות ממינים שונים בים האדום ובים התיכון.

## מינים
בסוג יולית ישנם 27 מינים:
* *[[Coris atlantica]]*
* *[[Coris auricularis]]*
* *[[Coris aurilineata]]*
* יולית ים סוף (*Coris aygula*)
* *[[Coris ballieui]]*
* *[[Coris batuensis]]*
* *[[Coris bulbifrons]]*
* יולית הכתם (*Coris caudimacula*)
* *[[Coris centralis]]*
* יולית אפריקנית (*Coris cuvieri*)
* *[[Coris debueni]]*
* *[[Coris dorsomacula]]*
* *[[Coris flavovittata]]*
* יולית כחולת-פסים (*Coris formosa* או *Coris frerei*)
* יולית אדומה (*Coris gaimard*)
* *[[Coris hewetti]]*
* יולית ים-תיכונית (*Coris julis*)
* *[[Coris latifasciata]]*
* *[[Coris marquesensis]]*
* *[[Coris musume]]*
* *[[Coris nigrotaenia]]*
* *[[Coris picta]]*
* *[[Coris pictoides]]*
* *[[Coris roseoviridis]]*
* *[[Coris sandeyeri]]*
* יולית ירקרקת (*Coris variegata*)
* *[[Coris venusta]]*

## קישורים חיצוניים

## הערות שוליים

קטגוריה:בעלי חיים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:שפתוניים
דאודי קבאקה

**דאודי קבאקה** (1939 קיאמבוגו, אוגנדה - 26 בנובמבר 2001) היה זמר, מלחין, פזמונאי ומפיק קנייתי ממוצא אוגנדי. הוא נודע כיוצר מוזיקת בנגה, סגנון נפוץ במזרח אפריקה. עם שיריו הידועים ביותר נמנים "African Twist","Harambee Harambee ו-"Western Shilo". שירו "Helule Helul" הפך ללהיט בבריטניה בגרסת כיסוי של להקת The Tremoloes.

## ביוגרפיה
דאודי קבאקה נולד בקיאמבוגו שבאוגנדה, אז מושבה בריטית, בשנת 1939. בגיל 12 היגר עם משפחתו לקנייה.
בשנת 1954, כשהיה בן 14, התפרסם בשירו Nie Kabaka Naruba שהוקלט על ידי חברת CMS -Capitol Music Stores.
בשנת 1957 סיים את התיכון והתחיל לעבוד בבית מלון ובחברת קייטרינג.
אולם בשנים 1959–1972 פעל קבאקה כמוזיקאי שכיר במסגרת חברת Equator Sound Studio שבבעלות צ'ארלס וורוד (2008-1912) ותזמורתה - The Equator Sound Boys או The Jambo Boys. אמנם וורוד רשם את עצמו כבעל זכויות על השירים והעיבודים של עובדיו, אבל דאג לקידומם והתפתחותם האמנותית. בין השאר הוא שלח את קבאקה ועוד חמישה מוזיקאים שעבדו אצלו ללמוד שנתיים בקונסרבטוריון של ניירובי.
שירו Harambee Harambee (המבוסס על השיר John Brown's body) שיקף את שאיפות העם בקניה שלאחר הדקולוניזציה לבניית מדינה עצמאית ומוצלחת. במשך שנים רבות שיר זה סיים כל מהדורת חדשות ברדיו "קול קניה".
קבאקה שיתף פעולה עם ג'ון נזנזה בשלושה שירים שהיו להיטים של חברת Jambo Records:
Masista, Bachelor Boy ו-Nyumba.
בשנות ה-1970 הקים קבאקה חברת הפקות משלו, African Eagles Records, ואת להקת African Eagles Lupopo בה השתתפו במקור גבריאל אומולו, סילבסטר אודיאמבו ושני מהגרים מזמביה, נאשיל פיצ'ן ופיטר "צוצי" ג'ומה.
באמצע שנות ה-70 הייתה ללהקה זו עדנה והיא ערכה סיורים מוצלחים בזמביה, במלאווי ובאוגנדה.
בשנת 1986 פרסם קבאקה את אלבומו pesa Maradhi Ya Moyo יחד עם Maroon Commandos.
הודות ללהיטים כמו "African Twist" "Bachelor Boy Twist", "Bush Baby Twist" Taita Twist" קבאקה היה נודע באפריקה גם כ"מלך הטוויסט". הוא ביסס את ריקוד הטוויסט המחודש על מקצב קוולה הדרום-אפריקאי.
בשנותיו האחרונות לימד קבאקה במדריך ליצרתיות באמנות באוניברסיטה ג'ומו קניאטה.

כמו כן יחד עם אמנים ותיקים כמו ויליאם פדהילי וג'ורג' אגאדה וג'ון נזנזה ניגן בערבי "Oldies Nite". אחרי מותם של פדהילי ואגאדה ליהק קבאקה הרכב חדש של מוזיקאים צעירים בשם Wazalendo Eagles Band.

דאודי קבאקה נפטר בשנת 2001 והשאיר, לפי ההערכות, 47 ילדים. הוא הובא לקבורה ביישוב מגוריו מוהודו, טריקי, שבמערב קניה. בלווייה ביצעה להקת אוניברסיטת ג'ומו קניאטה את לחניו ושיריו.

## פרסים ואותות הוקרה
*1993 - זכה לתואר "שגריר תרבות של קניה" מטעם "איחוד רשויות הרדיו והטלוויזיה של אפריקה"
*1995 - אות להצטיינות מטעם אוניברסיטת ג'ומו קניאטה

## קישורים חיצוניים

* ביוגרפיה במאמר Daudi Kabaka: King of the Kenyan Twist מאת David Paterson באתר eastafricanmusic

קטגוריה:זמרים קנייתים
קטגוריה:מלחינים
קטגוריה:ילידי 1939
קטגוריה:נפטרים ב-2001
אוניברסיטת ווריק

**אוניברסיטת ווריק** (באנגלית: The **University of Warwick**; בקיצור: **Warw**) היא אוניברסיטת מחקר ציבורית בקובנטרי,  בריטניה שנוסדה ב-1965 כחלק מיוזמה ממשלתית להרחבת הנגישות להשכלה גבוהה.

קמפוס האוניברסיטה נבנה על שטח בגודל של כ-290 דונם בפאתי קובנטרי שבאנגליה. האוניברסיטה חברה במספר ארגונים: חברה בקבוצת ראסל, בחדשנות מידלנדס, בגילדת האוניברסיטאות האירופאיות עתירות המחקר, באוניברסיטאות הממלכה המאוחדת, באיגוד אוניברסיטאות חבר העמים הבריטי, באיגוד האוניברסיטאות האירופאיות וחברה מייסדת של מכון אלן טיורינג בלונדון.

## היסטוריה
האוניברסיטה הוקמה בשנת 1965, כ-3.5 ק״מ מהעיר קובנטרי שבאנגליה.

בשנת 2000, נפתח באוניברסיטה בית הספר לרפואה החדש.

בדצמבר 2000, בחר נשיא ארצות הברית ביל קלינטון להיפגש בפגישתו האחרונה עם ראש הממשלה הבריטי טוני בלייר באוניברסיטת ווריק. היועץ לביטחון לאומי של ארצות הברית, סנדי ברגר הסביר את הבחירה באוניברסיטה זו כמקום המפגש: "ווריק היא אחת מאוניברסיטאות המחקר החדשניות ביותר בבריטניה, אשר נבחרה על ידי ראש הממשלה בלייר כמודל של מצוינות אקדמית ועצמאות מהממשלה".

## פקולטות ומחלקות
### הפקולטה לאמנויות
* היסטוריה עתיקה
* לימודים קלאסיים
* מחקרים אמריקאים השוואתיים
* מדיניות תרבות
* אנגלית
* קולנוע וטלוויזיה
* צרפתית
* גרמנית
* לימודי ספרדית
* היסטוריה
* תולדות האמנות
* איטלקית
* שפות מודרניות
* תיאטרון והופעה

### הפקולטה לרפואה
* ביולוגיה תאית ביו-רפואית
* סרטן
* תמותת ילדים
* חינוך קליני
* סוכרת והשמנה
* התערבות מוקדמת ובריאות הנפש
* מדעי הבריאות
* בריאות מטבולית וכלי דם
* הורות
* בריאות הנפש הציבורית ורווחתה
* בריאות הרבייה
* שינה

### הפקולטה למדעים
* מדעי הביולוגיה
* כימיה
* מדעי המחשב
* הנדסה
* מדעי החיים
* מתמטיקה
* פיזיקה
* פסיכולוגיה
* סטטיסטיקה
* ביולוגיה מערכתית
* קבוצת ייצור ווריק 

### הפקולטה למדעי החברה
* בלשנות יישומית
* המרכז למתודולוגיות בין תחומיות
* כלכלה
* חינוך
* מחקר תעסוקתי
* בריאות וחברה
* משפטים
* למידה לאורך החיים
* פילוסופיה
* פוליטיקה ולימודים בינלאומיים
* סוציולוגיה
* בית ספר למנהל עסקים ווריק 

## דירוגים בין-לאומיים
* דירוג שאנגחאי: מקום 101–150 (2024)
* דירוג Times Higher Education: מקום 67 (2024)
* דירוג QS לאוניברסיטאות: מקום 106= (2024)

## קישורים חיצוניים

* 
* אתר Warwick, Knowledge Centre 

## הערות שוליים

ווריק
קטגוריה:קובנטרי
ווריק
ווריק
ווריק
ביסקו פוינט

**ביסקו פוינט** או **נקודת ביסקו** (באנגלית: **Biscoe Point**) הוא כף באנטארקטיקה, המהווה את צדו הדרום-מזרחי של מפרץ ביסקו, צפונית לנקודת אקסס בצדו הדרומי של האי אונוור בארכיפלג פאלמר.

## היסטוריה
המשלחת הצרפתית לאנטארקטיקה בהנהגת ז'אן-בטיסט שארקו ערכה סקר לא-מדויק של החוף הדרום-מערבי של האי אנוורס בשנת 1904. הם נתנו את השם "Presqu'ile de Biscoe" לחצי אי קטן בצדו הדרום-מזרחי של מפרץ ביסקו, מחווה של כבוד לג'ון ביסקו, שאולי ירד לחוף בסביבה זו בשנת 1832. כשנערכה סקירה מחודשת של החוף על ידי שטחי החסות של איי פוקלנד בשנת 1955, נמצאו שני כפים סלעיים בערך במיקום זה; השם כף ביסקו ניתן לבולט בשניים.

## אזור אנטארקטי מוגן במיוחד
שטח בן 630 דונם (63 הקטאר) בכף הוגרד כאזור אנטארקטי מוגן במיוחד (ASPA 139) בשל ערכיו הביולוגיים. הוא מכיל חלקות משמעותיות של שני זני הצמח הפורח של היבשת, Deschampsia antarctica|Antarctic ו-Colobanthus quitensis, עם מינים אחדים של טחב וחזזית. עוד יש על הכף מושבות של פינגווין אדלי ופינגווין לבן-אוזן.

## הערות שוליים

קטגוריה:אנטארקטיקה: לשונות יבשה
קטגוריה:אזור אנטארקטי מוגן מיוחד
אגיל ואשמח בלבבי

"**אגיל ואשמח בלבבי**" הוא פיוט המושר לאחר הבדלה במוצאי שבת בקרב קהילות רבות בעם ישראל, במהלך סעודת מלוה מלכה. כותב הפיוט אינו ידוע, בראשי תיבות (אקרוסטיכון) של הבתים מופיע השם **אלעזר**.

תוכן השיר הוא ציפייה לישועה, לביאתם של אליהו הנביא ומלך המשיח.

## שיבושים ונוסחאות נוספות

בחלק מהנוסחאות הוחלפו מספר מילים או משפטים, ככל הנראה בהשפעת הצנזורה. למשל במקום "בראותי כי מאויביי תריב ריבי" הוחלפה הנוסחה ל"בראותי כי כלביא תריב ריבי".

דוגמה נוספת: במקום "באדום וערב" הוחלפה הנוסחה ל"בארם וערב" מחמת הצנזורה הנוצרית.

## קישורים חיצוניים
* 
* אגיל ואשמח, באתר "דעת"
* 

## הערות שוליים

קטגוריה:זמירות ופיוטים למוצאי שבת
קטגוריה:יצירות שמחברן אינו ידוע
קטגוריה:אליהו הנביא
קטגוריה:יצירות עם אקרוסטיכון
עזון עתמה

[300px|ממוזער| [גדר ההפרדה|גדר הפרדה בין עזון עתמה לשערי תקווה]]
**עזון עתמה** (מערבית: ** عزون عتمة**) הוא כפר פלסטיני בשומרון, השוכן 8 ק"מ מדרום-מערב לקלקיליה. בכפר חיים 2,205 תושבים, כולם מוסלמים. הכפר צמוד להתנחלות שערי תקווה.

## היסטוריה
לפי עדויות ארכאולוגיות הכפר היה מיושב החל מתקופת הברזל II. הגרעין העתיק של הכפר בנוי על שרידים ארכאולוגים שנסקרו במסגרת "סקר ארץ בנימין" בראשות הארכאולוג ישראל פינקלשטיין, שמצא שרידים החל מתקופת הברזל ועד התקופה העותמאנית. עיקר הממצאים שנמצאו בסקר היו מהתקופות הרומית והביזנטית. בגבעה ממזרח לכפר (היום בהתנחלות שערי תקווה) היה ממוקם אזור הקבורה של היישוב בתקופה הרומית, במקום היו מספר מערות קבורה.

שם הכפר ניתן לו כי הוא היה כפר מרכזי של בני שבט **אתום** מתימן שנדדו לאזור השומרון, הסתבכו במלחמה עם שכניהם ונכחדו, ברחו לירדן, או נטמעו בין כפרי האזור. לא ידוע על קשר בין הכפר לבין עזון, השוכנת כשמונה ק"מ בקו אווירי, צפון מזרח ליישוב. 

### התקופה העותמאנית
בשנת 1870, חוקר ארץ ישראל ויקטור גרן ביקר בכפר וכתב שגרו בו כ-500 תושבים.
הכפר מוזכר בסקר של הקרן לחקר ארץ ישראל משנת 1883.
### בתקופת המנדט הבריטי
בתקופת המנדט הבריטי השתייך הכפר לנפת טולכרם.
לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית.
### לאחר 1967
מאז מלחמת ששת הימים ב-1967, עזון עתמה נמצאת תחת שלטון ישראלי. 

בינואר 1982 נערך טקס עליה לקרקע של ההתנחלות שערי תקווה, שהוקמה ביוזמה עסקית פרטית על ידי חברה בשם "יו"ש השקעות מקרקעין ופיתוח בע"מ", על קרקעות בקצה המזרחי של הכפר, שהחברה רכשה ממוח'תאר הכפר הסמוך בידיא, שהיו בבעלותו שטחים נרחבים באזור. 

בזמן האינתיפדה הראשונה אנשי הכפר ידו אבנים אל מכונית יהודית ופצעו ילד, מה שהוביל להפגנה יהודית ממושכת בכפר.

בהסכם אוסלו ב' סווג השטח הבנוי של עזון עתמה והכפרים הסמוכים אל מורק ובית מקדום כשטח B.

בזמן האינתיפדה השנייה בשנת 2003, החלה ישראל בהקמתה של גדר הפרדה, שתחצוץ בין השטחים שבהם מתגוררים הפלסטינים ביהודה ושומרון ובין השטחים הישראלים. באזור שערי תקווה, מאחר שההתנחלויות והיישובים הפלסטינים קרובים ואין רצף טריטוריאלי לשום צד. משולש הכפרים עזון עתמה ובית אמין וסניריא היה אמור להישאר בצד הישראלי של הגדר, אך בספטמבר 2004 הוחלט כי יהיה בתוך שטחי הרשות. משולש הכפרים בותר על ידי הגדר, תוך איבוד חלק מהשטחים החקלאיים שלהם. הכפר עזון עתמה מנותק משאר הגדה המערבית על ידי גדר ההפרדה תוך השארת שערי תקווה בצידו ה"ישראלי" של המכשול (אך מוקפת בשלושה צדדים על ידי הגדר). הדרך היחידה המקשרת את תושבי הכפר עם שאר הגדה היא שער בגדר - "מחסום עזון עתמה", שפתוח רק בשעות היום.

## קישורים חיצוניים

*‘Azzun ‘Atma Village (Fact Sheet), המכון למחקר יישומי - ירושלים, ARIJ
*‘Azzun ‘Atma Village Profile, ARIJ
*‘Azzun ‘Atma, aerial photo, ARIJ
*Development Priorities and Needs in ‘Azzun ‘Atma, ARIJ
* 
* כליאתו של הכפר עזון עתמה והפרדתו מאדמותיו, 19 בדצמבר 2006, באתר בצלם
## הערות שוליים

קטגוריה:נפת קלקיליה
קטגוריה:הרשות הפלסטינית: יישובים
פורד סיירה

**פורד סיירה** (באנגלית: **Ford Sierra**) היא מכונית משפחתית, מתוצרת חברת **פורד אירופה**, חברת בת של קונצרן הרכב **[[פורד]]** אשר יוצרה בין השנים 1982–1993.

יוצרו כ-2,700,000 יחידות.

דגם "פורד סיירה XR4i" נבנה בעל הנעה כפולה 4x4, והורכב בו מנוע V6 צילינדרים, 2,800 סמ"ק, המפיק 150 כ"ס.

## סדרות
* סדרה ראשונה - יוצרה בין השנים 1982–1987
* סדרה שנייה - יוצרה בין השנים 1987–1993

## תצורות
* 3 דלתות - ליפבק
* 5 דלתות - ליפבק
* 4 דלתות - סדאן
* 5 דלתות - סטיישן
* 5 דלתות - מסחרית
* 2 דלתות - טנדר

## דרגות גימור
* L
* LX
* GL
* GLX
* Ghia
* Laser
* Classic
* iGLX
* iGhia
* E
* 4x4
* 4x4 iGhia

## בישראל

במדינת ישראל שווקו דגמי פורד סיירה, 4 דלתות, בנפח מנוע 1,600 סמ"ק.

במשטרת ישראל שירת "פורד סיירה" כניידת סיור, בשנות ה-80.

בצה"ל שירת "פורד סיירה" כרכב שרד ושרות של קצינים בדרגות אלוף-משנה ותת-אלוף.

## תמונות

קובץ:Sierra 3 door - an early one.jpg | פורד סיירה, סדרה ראשונה, 3 דלתות
קובץ:Ford Sierra Estate in profile.jpg | פורד סיירה, סדרה ראשונה - סטיישן
קובץ:Almost a classic... (3307487430).jpg | פורד סיירה, סדרה ראשונה
קובץ:1987 Ford Sierra 1.6 GL RA.jpg| פורד סיירה, סדרה ראשונה, שנת 1987 (יוצרה בארגנטינה)
קובץ:1987 Ford Sierra RS500 Cosworth (38181475444).jpg | פורד סיירה, שנת 1987 דגם "RS500"
קובץ:XR4i (3337395709).jpg | פורד סיירה דגם XR4i, בעל הנעה כפולה 4x4
קובץ:1983 Ford Sierra dashboard (GL-model).jpg | פורד סיירה, סדרה ראשונה, שנת 1983 - מבט לתא הנהג ולוח מחוונים
קובץ:1983 Ford Sierra 1.6 L Interior (18366285540).jpg  | פורד סיירה, סדרה ראשונה, שנת 1983, דגם "1.6 L" - מבט לתא הנהג
קובץ:Ford Sierra Ghia (22599874555).jpg | פורד סיירה, סדרה שנייה
קובץ:1989 Ford Sierra 2.0i S (6222336065).jpg | פורד סיירה, סדרה שנייה, שנת 1989 דגם "2.0i S"
קובץ:Ford Sierra P100 pickup.jpg | פורד סיירה, סדרה שנייה - טנדר
קובץ:P100rear.jpg | פורד סיירה - טנדר
קובץ:1992 Ford Sierra MkIII dashboard.jpg | פורד סיירה שנת 1992 - מבט לתא הנהג
קובץ:1990 Ford Sierra 1.8 L (11966712045).jpg | פורד סיירה, סדרה שנייה, שנת 1990 דגם "1.8 L" - סטיישן


## ראו גם
* פורד

## לקריאה נוספת
* פורד סיירה - תמונות (ניידות סיירה במשטרת ישראל)

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1982
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
סיירה
קטגוריה:מכוניות בריטיות
קטגוריה:כלי רכב המורכבים בגרמניה
קטגוריה:כלי רכב המיוצרים בבלגיה
קטגוריה:כלי רכב המיוצרים בניו זילנד
קטגוריה:כלי רכב המיוצרים בדרום אפריקה
קטגוריה:כלי רכב המורכבים בארגנטינה
קטגוריה:כלי רכב המורכבים בוונצואלה
קטגוריה:כלי רכב המורכבים באירלנד
כביש 669

**כביש 669** הוא כביש רוחב אזורי העובר בעמק חרוד ובעמק בית שאן למרגלות הר הגלבוע. אורכו של הכביש הוא כ-11.5 ק"מ, והוא עוקף את העיר בית שאן מדרום-מערב. הכביש עובר בסמוך למעיינות רבים, בהם מעיינות גן השלושה ופארק המעיינות.

הכביש משרת את יישובי הסביבה וכן את הנוסעים לבקעת הירדן וירושלים ומטיילים רבים. בשל קרבתו לאתרי נופש וסיור המאפיינים את האזור, לעיתים התנועה בו עמוסה בזמני החופש והחגים ובפרט בחודשי הקיץ.

## נתונים תעבורתיים וביטחותיים

על פי נתוני עמותת אור ירוק המבוססים על נתוני הלמ"ס, אירעו בכביש 50 תאונות דרכים לאורך עשר השנים שקדמו ל-2024 ובהן נפגעו 139 בני אדם, כאשר שניים נהרגו וחמישה נפצעו קשה.

## צמתים לאורך הכביש

## ראו גם
* כבישי ישראל

## קישורים חיצוניים
*
* 

## הערות שוליים

קטגוריה:ישראל: כבישים
קטגוריה:בית השיטה
קטגוריה:חפציבה
קטגוריה:בית אלפא
קטגוריה:ניר דוד (תל-עמל)
קטגוריה:עין הנצי"ב
קטגוריה:מועצה אזורית עמק המעיינות
משפחת קסטלאצו

**משפחת קסטלאצו** הייתה משפחה איטלקית-יהודית שהתיישבה בקהיר בתחילת המאה ה-16, שם כמה מחבריה הצטיינו בתפקידי רבנים. בני המשפחה המופיעים כאן הם הידועים מאנשי משפחת קסטלאצו.

## יחיאל קסטלאצו
כונה "אשכנזי" כהדגשה לכך שאינו ממוצא מזרחי. שימש רב בקהיר במאה ה-16. היה בן זמנו של רבי יוסף קארו, עליו מתח ביקורת חריפה על בסיס הלכתי.

## משה קסטלאצו
חי במאה ה-17. הספד עליו מצוין בשו"ת של מאיר בוטון.

## משה דל קסטלאצו
שמו הועתק בטעות על ידי מעתיקי ספרים בתור "משה קאסטילין".

משה דל קסטלאצו היה צייר פורטרטים בוונציה במאות ה-15 וה-16. דוד הראובני משבח אותו מאוד על כך שהתיידד איתו עם הגעתו מחצי האי ערב אל ונציה ב-1524.המוניטין של משה דל קסטלאצו כצייר הגיע הרבה מעבר לגטו של ונציה, והוא היה ידוע היטב באיטליה. ב-1521, לאות הכרה בכישרונו הגדול, מועצת ונציה העניקה לו את הזכות למכור את חיתוכי העץ של החומשים אשר יצר.

## שמעון בן יחיאל קסטלאצו
שמעון בן יחיאל קסטלאצו היה רב בקהיר. הוא התמצא היטב בקבלה, והיה ידוע באדיקותו הרבה. דוד קונפורטי מספר כי נתקל בפסיקה שמקורה ביהושוע שונצין, הרב של קונסטנטינופול בתקופת דון יוסף נשיא, שבה שונצין מפעיל את הסמכות של שמעון בן יחיאל. קונפורטי ויוסף סמברי טוענים כי שמעון כתב שתי יצירות:
* אוסף שו"ת.
* "מגילות סתרים" - פרשנות קבלית כפי הנראה למגילת אסתר. חיים יוסף דוד אזולאי מזכיר כ-80 שאלות ותשובות שנתן שמעון.

## משה הכהן אביגדור קסטלאצו
היה בנו של שמעון, ורב בסלוניקי, רודוס, דמשק וקהיר במאה ה-17. בקהיר היה עמית של אהרן בן חיים. היה כמעט בן 90 במותו.

## מקורות
* אזולאי, חיים יוסף דוד, *שם הגדולים*, מהדורת בן-יעקב, מקטע 43.
* קונפורטי, דוד, *קורא הדורות*, מהדורת קאסל, עמ' 40.
* Sambari, Joseph, in Neubauer, *Anecdota Oxoniensia*, i. 159
* Kaufmann, in *Revue des Études Juives*, xxiii. 139 *et seq.*

## לקריאה נוספת
* משה דל קסטלאצו והחומש המאויר המודפס שלו
* 

קסטלאצו
קסטלאצו
קסטלאצו
קסטלאצו
קסטלאצו
קריסטי מקוסקו קריגר

**קריסטי מקוסקו קריגר** (באנגלית: **Kristie Macosko Krieger**) היא מפיקת קולנוע אמריקאית, הידועה בעבודתה עם סטיבן ספילברג.

## ביוגרפיה
קריגר קריגר סיימה ב-1992 תואר ראשון בסוציולוגיה באוניברסיטת קליפורניה בדייוויס. היא עבדה במחלקת הפרסום בחברת אמבלין של סטיבן ספילברג. ב-1995 עברה לעבוד בקרן השואה שיזם ספילברג.

ב-1997 החלה לשמש כעוזרת הראשית של ספילברג בעבודתו כמפיק וכבמאי במסגרת חברת דרימוורקס. במהלך השנים התקדמה ושימשה כעוזרת מפיק, מפיקה שותפה, מפיקה בפועל וכמפיקה בסרטיו, כשהיא תופסת את מקומה של קתלין קנדי שעברה ללוקאס פילם. בין השאר שימשה מפיקה בסרטים "גשר המרגלים" עליו הייתה מועמדת לפרס אוסקר, "העיתון", "שחקן מספר אחת", "סיפור הפרברים", "הפייבלמנים", "המאסטרו" ו"חשיפה".

היא נשואה ואם לבן.

## קישורים חיצוניים

* קריסטי מקוסקו קריגר באתר אמבלין פרטרנס
* Interview: How Kristie Macosko Krieger Went From Steven Spielberg's Assistant to His Producer on 'Bridge of Spies', אתר movies.com, 2 בפברואר 2016

קטגוריה:מפיקות קולנוע אמריקאיות
קטגוריה:בוגרות אוניברסיטת קליפורניה בדייוויס
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
פינגוין (מסעדה)

**מסעדת פינגוין** שפעלה ממאי 1940 ועד ינואר 2023 בשדרות הגעתון בנהריה, הייתה בית קפה ומסעדה ומקום מפגש פופולרי.

## היסטוריה
ממוזער|250px|שמאל|הצריף הראשון ששימש את המסעדה, 1940
מסעדת פינגוין נוסדה על ידי משפחת אופנהיימר, שעלתה לארץ-ישראל מאופנבך שבגרמניה. ארנסט, הבן, עלה ב-1936, והוריו, הוגו וריחה, שברגע האחרון הצליחו לעזוב את גרמניה, עלו ב-1939. לפני שפרצה מלחמת העולם השנייה הרשו הגרמנים ליהודים שקיבלו סרטיפיקט מהאנגלים להביא לארץ ישראל את חפציהם וכספם וכך עשו בני המשפחה, שהבינו בעוד מועד את הסכנות הצפויות מהשלטון הנאצי. ארנסט החליט להתיישב בנהריה, מושבה שנוסדה על ידי עולים מגרמניה. כדי להכשיר את עצמו להיות חקלאי הוא עבד במשק של הוריו של רפאל איתן, אך הניסיון לא צלח.

במאי 1940 הקימו ארנסט ואביו צריף בשדרות הגעתון ששימש תחילה כגלידרייה וקיוסק. את השטח בשדרות הגעתון, רחובה הראשי של נהריה, שעליו נבנה הצריף, קנתה משפחת אופנהיימר בכספים שהביאה מגרמניה, שם היה לה בעיר אופנבך כל-בו גדול במרכז העיר. לדברי ארנסט אופנהיימר:
ממוזער|250px|שמאל|המסעדה לפני השיפוץ, שנות ה-50
בשנים הראשונות, בתקופת מלחמת העולם השנייה, רבים מאורחי המסעדה היו חיילים בריטים. לפי המסופר, אם נודע על אוניית מעפילים שצריכה הייתה להגיע לחוף דאגו אנשי "ההגנה" לשלוח את הנערות היפות ביותר לפינגוין על מנת להסיח את דעתם של החיילים, עד שהמעפילים הובאו לחוף מבטחים. אשתו של ארנסט, מאריאנה, הצטרפה לצוות העובדים המשפחתי, שהיה מורכב גם מהוריו של ארנסט. בתקופת המצור על נהריה, בזמן מלחמת העצמאות, היו התושבים מתכנסים במסעדה כדי לשמוע חדשות ולקרוא את עיתון "על המשמר" שהיה תלוי על הקיר בחזית המסעדה.
ממוזער|250px|שמאל|תצוגת אופנה במסעדה, שנות ה-60
בשנות ה-50 עברה המסעדה למבנה אבן שתכנן אחד האדריכלים הידועים של אותה תקופה, משה גרשטל. המסעדה לא נסגרה בתקופת הבנייה, כי נבנה צריף ארעי כדי לארח את קהל לקוחותיה. לאחר המעבר למבנה האבן הפכה החצר האחורית לגינת בידור בקיץ. יפה ירקוני, שושנה דמארי, רחל אטאס, אריק לביא, אורי זוהר, הגשש החיוור ורבים אחרים הופיעו בפינגוין. הגינה הכילה כ-700 מקומות. התארחו בגינה גם מלכות היופי והמועמדות לכתר בתצוגת אופנה. גם פוליטיקאים התארחו במסעדה, ובהם דוד בן-גוריון, משה דיין, לוי אשכול, יצחק רבין ואחרים. המסעדה שימשה כמעין חמ"ל לעיתונאים הזרים בזמן האירועים הביטחוניים בגבול הצפון.ממוזער|250px|שמאל|פינגוין 2015
ארנסט אופנהיימר היה יזם של ענף הצימרים בנהריה בשנות ה-40, ה-50 וה-60 של המאה ה-20. בראשית הקיץ שילם מראש לבעלי הצימרים וכך הבטיח לעצמו מאגר של חדרים, שהשכיר לנופשים שבאו לנהריה. את כל הארוחות אכלו בפינגוין תמורת תלושים שקיבלו כחלק מהעסקה. בתחילת שנות ה-70 חזר ארצה אילן, בנם של ארנסט ומריאנה, מלימודי מסעדנות וניהול בתי מלון בגרמניה, ולקח לידיו את ניהול המסעדה. לאחר ששיפץ את המקום והקים פיצרייה קטנה, שהייתה חידוש גדול בענף המזון בארץ. בשנות ה-90, לאור השינויים הגדולים שהתחוללו בצפון בכלל ובנהריה בפרט בכל נושא תיירות הקיץ, החליט אילן להפוך את המבנה הקיים למרכז קניות קטן, שבו נשארה המסעדה אך נוספו חנויות אחדות. למקום החדש קרא "כיכר פינגוין". כמו כן הקימו בפיצריה הקטנה מערך של משלוחים.

את המסעדה ניהל לאחר מכן בנו של אילן, אמיר אופנהיימר, שהוא נינו של מייסד מסעדת פינגוין, הוגו אופנהיימר. המסעדה נסגרה בינואר 2023, אחרי יותר משמונים שנה.

## קישורים חיצוניים

* אתר המסעדה
* 
* 
* שוש רוזנבאום ויוסי מייטיס, 

## הערות שוליים

קטגוריה:ישראל: מסעדות
קטגוריה:נהריה: מבנים